cyanic-selkie/wikianc huggingface dataset:
Rendez-vous (Raumfaart)
Dobäi gëllt et ze beuechten, datt eng Acceleratioun vun engem Raumschëff dozou féiert, datt et sech an eng méi héich, an domat méi lues Ëmlafbunn beweegt. Soll e Raumgefier erreecht ginn dat virdru flitt, muss d'Vitess entgéint der Intuitioun reduzéiert ginn. Dobäi fält dat aktiivt Raumschëff am Verlaf vun der nächster hallwer Bunnperiod méi no zu der Äerd a kënnt méi séier virun (méi kuerz Ëmlafzäit). Am richtegen Ament muss dann nees acceleréiert ginn, fir datt béid Raumschëffer déi selwecht Ëmlafbunn hunn. Eréischt bei méi klengem Ofstand ginn d'Beweegunge wäit genuch entkoppelt, fir mat intuitive manuelle Manövere fléien ze kënnen.
D'Zil vun engem Rendez-vous ass dacks en Ukoppelen (Docken). Dobäi musse béid Raumgefierer kompatibel Undockmechanissemen hunn. Fir den Transfer vu Raumfuerer oder Material mussen d'Raumgefierer entspriechend Liichten hunn. Meeschtens geschitt den Austausch iwwer Schleisen, nëmmen a rare Fäll am fräie Raum.
Barbara Lass
Si krut Rollen a Filmer vu bedeitende Filmregisseure wéi René Clément, Margarethe von Trotta, Rainer Werner Fassbinder, Andrzej Munk, Roman Polański a Peter Lilienthal.
Si war vun 1959 bis 1962 mam Regisseur Roman Polanski a vun 1963 bis 1980 mam Schauspiller Karlheinz Böhm bestuet. D'Schauspillerin Katharina Böhm ass hir Duechter aus dem Mariage mam Böhm.
Ulrika Babiaková
D'Ulrika Babiaková, gebuer den 3. Abrëll 1976 zu Banská Štiavnica a gestuerwen den 3. November 2002 zu Piešťany war eng slowakesch Astronomin an Asteroidenentdeckerin. Si war mam Astronom Peter Kušnirák bestuet.
D'Babiaková hat tëscht 1998 an 2001 zesumme mam Petr Pravec a Peter Kušnirák am tschecheschen Observatoire Ondřejov am Ganzen 12 Asteroiden entdeckt. .
D'Babiaková ass mat 26 Joer bei engem Accident gestuerwen. No hir gouf den 8. Oktober 2014 dee vum Peter Kušnirák entdeckten Asteroid (32531) Ulrikababiaková genannt.
Ferizaj
Ferizaj (op albanesch och nach: Ferizaji, op serbesch: Uroševac oder Урошевац) ass eng Stad a Gemeng am Süde vum Kosovo an no Pristina a Prizren déi drëttgréisst Stad am Land. D'Gemeng setzt sech aus der Haaptuertschaft mam selwechten Numm a 45 Dierfer zesummen an huet iwwer 110.000 Awunner.
Chardeny
Chardeny ass eng franséisch Gemeng an den Ardennen an der Regioun Grand Est.
Ferizaj
Geschicht
1913 ass d'Stad bei d'Kinnekräich Serbien komm a gouf an Uroševac (d'Stad vum Uroš), nom serbesche Kinnek Stefan Uroš V., ëmbenannt. Am éischte Weltkrich war d'Stad vun Éisträich-Ungarn, am zweete Weltkrich vum Kinnekräich Italie besat.
Wirtschaft
Ronn 4000 Entreprisë sinn zu Ferizaj registréiert, dorënner eng Zillefabréck, eng Uelegfabréck an Entreprisen déi Uebst an Holz verschaffen. An den Dierfer gi Weess, Mais, Sonneblummen, Soja a Gromperen ugebaut.
Am Oste vun der Stad läit de Camp Bondsteel, eng amerikanesch Militärbasis an där den Haaptquartéier vum amerikanesche KFOR-Kontigent ass. Si ass nom Vietnamkrichveteran James Leroy Bondsteel benannt an ass mat 386 Hektar ongeféier hallef sou grouss wéi déi ganz Stad. De Camp gouf 1999 nom Amarsch vun der NATO am Kosovo gebaut.
Kultur
Am Zentrum vu Ferizaj leien nëmmen e puer Meter vuneneen ewech déi grouss Moschee vum Mulla Veseli an d'orthodox Kierch vum hellegen Uroš aus dem Joer 1933. D'Proximitéit vun den zwee Gebaier gëllt als Symbol fir déi joerzéngtelaang reliéis Toleranz tëscht Moslemen a Chrëschten. D'Moschee aus dem Joer 1891 gouf am zweete Weltkrich zerstéiert an duerno nees opgebaut. Am Kosovokrich vun 1999 gouf keent vun de Gebaier zerstéiert. Wärend Onrouen am Mäerz 2004 gouf d'Kierch vun Extremisten attackéiert mä net zerstéiert.
Sport
De Foussballclub KF Ferizaj spillt an der héchster nationaler Divisioun, der Raiffeisen Superliga.
Jean Lanners
De Jean Lanners, gebuer den 18. November 1940, ass e fréiere lëtzebuergesche Foussballspiller.
Hien huet den 28. Februar 1960 fir déi lëtzebuergesch Foussballnationalekipp gespillt.
David J. Tholen
Den David James Tholen, gebuer den 31. Juli 1955 ass en US-amerikaneschen Astronom. Hien huet 1984 op der Universitéit vun Arizona promovéiert.
Iwwersiicht
Hie schafft am Institute for Astronomy vun der Universitéit vun Hawaii op de Gebidder Planetologie an Astronomie vum Sonnesystem. Tëscht 1981 an 2006 huet hien am Ganze 37 Asteroiden identifizéiert oder matentdeckt.
1995 hat hien e Bild vum nei entdeckte Koméit Hale-Bopp zu engem Zäitpunkt gemaach, an deem de Koméit sech am Verhältnes zu de Stären am Hannergrond ganz lues beweegt huet. D'Resultat vun den Deelbiller déi mat Rout-, Gréng- a Gielfilteren opgeholl, an zu engem Faarfbild zesummegesat goufen, ass op der Websäit vum Institute for Astronomy publizéiert ginn.
(3712) Kraft
Den (3712) Kraft ass en Asteroid vun der Haaptceinture.
Den Asteroid gouf nom US-amerikaneschen Astronom Robert Paul Kraft (1927–2015) genannt, deen de Lick-Observatoire vun 1981 bis 1991 geleet huet.
Jean-Jacques Steen
De Jean-Jacques Steen, gebuer als Jean-Jacques Steens den 31. Juli 1920 zu Antibes a gestuerwen de 16. Mäerz 2002 zu Paräis, war e franséische Schauspiller a Synchronspriecher.
Hie war als Schauspiller a Filmer vu bekannte Regisseure wéi André Cayatte, Gilles Grangier an Édouard Molinaro ze gesinn. Hien ass dernieft och nach a villen Theaterstécker opgetrueden.
NGC 51
Den NGC 51 ass eng lënsefërmeg Galaxis am Stärebild Andromeda. Si gouf de 7. September 1885 vum amerikaneschen Astronom Lewis A. Swift entdeckt.
Robert Paul Kraft
De Robert Paul Kraft, gebuer de 16. Juni 1927 zu Seattle a gestuerwen de 26. Mee 2015 zu Santa Cruz, Kalifornien war en US-amerikaneschen Astronom.
Liewen
De Robert Paul Kraft huet op der University of Washington studéiert. 1955 huet hien an Astronomie op der University of California, Berkeley beim George Herbig promovéiert. Vun 1967 u war hie Professer op der University of California, Santa Cruz an huet kuerz duerno de Lick-Observatoire fir fënnef Joer als "acting director" geleet. Vun 1981 bis 1991 war hie Chef vum Lick-Observatoire.
De Kraft war vun 1974 bis 1976 President vun der American Astronomical Society a vun 1997 bis 2000 President vun der Internationalen Astronomescher Unioun.
Wierk
Dem Kraft säin Haaptaarbechtsgebitt waren d'Stären an hir Elementheefegkeete souwéi d'cheemesch Entwécklung vun der Mëllechstrooss. Hien hat d'Rotatioun vun de Stären an d'Eegenschafte vu verännerleche Stäre wéi z. B. d'Cepheiden ënnersicht.
Florence Kraus
D'Florence Kraus, gebuer den 10. Mee 1982 an der Stad Lëtzebuerg, ass eng lëtzebuergesch Multi-Saxophonistin, Scenografin a bilden Kënschtlerin, déi zu Paräis lieft a Carrière mécht. Si huet zu Paräis op der École nationale supérieure des arts décoratifs Konscht studéiert an ass doriwwer eraus diploméiert Klassik- an Jazzmusekerin. D'Kënschtlerin kombinéiert hir Interessensfelder a Soundinstallatiounen, Filmconcerten oder beim Bau vu Museksinstrumenter aus Recyclingmaterial oder zweckentfriemt Objeten.
Paul Crutzen
De Paul Josef Crutzen, gebuer den 3. Dezember 1933 zu Amsterdam a gestuerwen den 28. Januar 2021, war en hollännesche Meteorolog an Nobelpräisdréier.
Florence Kraus
Um Spaweck
https://www.florencekraus.com
Paul Crutzen
Hie war vun 1980 bis 2000 Direkter vum Max-Planck-Institut für Chemie zu Mainz a krut 1995 den Nobelpräis fir Chimie fir seng Aarbechten um Gebitt vun der Atmosphärechimie. Hien huet de Begrëff "Anthropozän" erfonnt, mat där eis Äerdepoch beschriwwe gëtt, déi duerch gewalteg Agrëffer duerch de Mënsch gepräägt gëtt. Och Berechnungen zum Nukleare Wanter ginn op hien zeréck. An der lescht huet hien d'Mënschheet virdru gewarnt, datt eng Klimakatastroph ëmmer méi no kéim, a gefuerdert, datt a punkto Klimapolitik vill méi séier gehandelt misst ginn.
Liewen, Fuerschung
De Crutzen huet 1968 a Schweden an Doktorat a Meteorologie gemaach, an och do op der Univesitéit Stockholm enseignéiert. 1973 huet hie sech um meteorologeschen Institut vun der Universitéit Stockholm (MISU) mam Theema On the photochemistry of ozone in the stratosphere and troposphere and pollution of the stratosphere by high-flying aircraft habilitéiert.
Säi Haaptfuerschungsgebitt war d'Chimie vun der Atmosphär. Am bekanntste si seng Fuerschungen iwwer den Ofbau vum Ozon an der Stratosphär duerch Gase wéi den Distéckstoffmonoxid (N2O.
Bofferding (Béier)
Bofferding ass eng vun de Béiermarke vun der lëtzebuergescher Brauerei Bofferding vun Nidderkäerjeng,, déi zum Groupe Brasserie Nationale gehéiert.
Erny Schumacher
Den Erny Schumacher, gebuer de 27. Mäerz 1928, ass e fréiere lëtzebuergesche Foussballspiller.
Boué
Boué ass eng Gemeng am franséischen Departement Aisne an der Regioun Hauts-de-France.
Léon Blum
De Léon Blum, gebuer den 9. September 1872 zu Paräis, a gestuerwen den 30. Mäerz 1950 zu Jouy-en-Josas, war e franséische sozialistesche Politiker an der Zäit vun der 3. franséischer Republik. Vum 4. Juni 1936 bis zum 21. Juni 1937 war hie Regierungschef vun enger Koalitioun vu Sozialisten a Lénksradikalen, mat der prinzipieller Ënnerstëtzung vun de Kommunisten, déi allerdéngs net aktiv un de Regierungsgeschäfter deelgeholl hunn. Déi Form vun Zesummenaarbecht vun den dräi méi oder manner lénks orientéierte Parteien ass als Front populaire an d'Geschicht agaangen. Tëscht dem 13. Mäerz an dem 8. Abrëll 1938 war de Léon Blum nees eng Kéier kuerz un der Spëtz vun der Regierung.
De Blum, dee Judd war, hat kee liichte Stand: deemools haten de Faschismus an de Kommunismus e staarken Afloss an Europa, a Frankräich hu méi oder wéinger rietsextremistesch Organisatiounen (Ligues) hiert Onwiese gedriwwen, de Spuenesche Biergerkrich huet sech direkt virun der Dier ofgespillt, an den Hitler huet sech ëmmer manner un de Versailler Vertrag vum 28. Juni 1919 gehalen. Dem Léon Blum seng Regierung huet awer eng Partie sozial Reformen duerchgesat kritt, z. B. de bezuelte Congé.
Ënner der nazidäitscher Okkupatioun vu Frankräich huet de Vichy-Regime vum Marschall Pétain de Léon Blum an de Prisong gehäit. Hie krut e Prozess gemaach, deen eng skandaléis Parodie vu Justiz war, a koum wéineg méi spéit an d'KZ Buchenwald. E puer Méint no der Liberatioun, wéi Nazidäitschland zerschloe gi war, koum hien zeréck a seng franséisch Heemecht.
Nom Krich gouf de Léon Blum nees kuerz Regierungschef: vun Dezember 1946 bis Januar 1947 war hie President vun der provisorescher Regierung vun der nees hiergestallter franséischer Republik, mam Optrag d'Institutioune vun der 4. Republik op d'Schinnen ze setzen.
Atacama Pathfinder Experiment
D'Atacama Pathfinder Experiment (APEX) ass e Radioteleskop mat 12 Meter Reflekterduerchmiesser an der chileenescher Atacamawüst. D'APEX gouf zesumme vum Max-Planck-Institut fir Radioastronomie (MPIfR), dem Europäesche Südobservatoire (ESO) an dem schweedeschen Onsala Space Observatory (OSO) op der Standplaz vum Radiointerferometer Atacama Large Millimeter Array (ALMA) opgeriicht. Dee läit op 5100 Meter Héicht um Chajnantor-Héichplateau an Nordchile, dat duerch seng dënn an dréche Loft besonnesch fir astronomesch Observatiounen am Submillimeter- a Millimeterberäich zweckvoll ass. D'APEX schafft bei 0,2 - 2,0 mm Wellelängt. D'Teleskop ass e liicht verännerte Prototyp vun enger ALMA-Antenn. Déi zwou Nasmyth-Kabinne bidden zousätzlech Plaz fir Empfänger Am Summer 2005 goufen déi éischt wëssenschaftlech Observatioune mam APEX gemaach. D'wëssenschaftlech Schwéierpunkte vum Teleskop leien op der Erfuerschung vu Stäregebuerten an dem Universum bei grousser Routverrécklung.
Pierre Schintgen
De Pierre Schintgen, gebuer de 7. Mee 1937, ass e fréiere lëtzebuergesche Foussballspiller.
Karlheinz Böhm
De Karlheinz Böhm, gebuer de 16. Mäerz 1928 zu Darmstadt a gestuerwen den 29. Mee 2014 zu Grödig, am Salzburger Land an Éisträich, war en éisträichesche Schauspiller.
Hie gouf virun allem duerch d'Sissi-Filmer bekannt. Fir vun deem Kitschimage lasszekommen, huet hien am Michael Powell sengem Peeping Tom d'Roll vun engem voyeuristesche Mäerder gespillt. Dëse Film huet dem Michael Powell senger Carrière als Filmregisseur geschuet. De Karlheinz Böhm awer huet duerno nach an 13 Filmer matgespillt ënner der Regie vu sou bedeitende Filmregisseure wéi Terence Young, Vincente Minnelli, Jacques Deray a Rainer Werner Fassbinder.
De Karlheinz Böhm huet sech zanter den 1970er mat vill Engagement fir Hëllefsprojeten an Afrika agesat.
Hie war de Jong vum Dirigent Karl Böhm an der Sopranistin Thea Linhard an de Papp vun der Schauspillerin Katharina Böhm.
Gielercher
Großes Goldenes Ehrenzeichen für Verdienste um die Republik Österreich.
Dricourt
Dricourt ass eng franséisch Gemeng an den Ardennen an der Regioun Grand Est.
The Naked Jungle
The Naked Jungle ass en US-amerikanesche Film vum Byron Haskin aus dem Joer 1954.
Ëm wat geet et am Film?
D'Joanna kënnt aus den USA op eng grouss Plantage a Brasilie fir sech mam Christopher Leinigen, dee si virdrun nach ni gesinn hat, ze bestueden…
Đà Lạt
De Fluchhafe Lien Khuong läit ongeféier 26 km am Süde vun Đà Lạt.
Iván T. Berend
Den Ivan Tibór Berend, besser als Ivan T. Berend bekannt, gebuer den 11. Dezember 1930 zu Budapest, ass en ungareschen Historiker. Vun 1985 bis 1990 war hie President vun der Ungarescher Akademie vun de Wësseschaften a vun 1989 bis 1990 Member vum Conseil vun der Ungarescher Sozialistescher Aarbechterpartei.
Zanter 1990 lieft hien an de Vereenegte Staaten an ënnerriicht op der University of California (UCLA) wou en zanter 2008, Studiendirekter vum Europäesche Studieprogramm ass.
A senger Autobiographie, déi 2009 publizéiert gouf, geet et net nëmmen ëm seng eegen Erliefnesser, Erfarungen an Erënnerungen, mä si setzt säi Liewen a méi e groussen historesche Kontext fir dem Lieser e geschichtlecht Wëssen ze vermëttelen an en dofir ze sensibiliséieren.
Famill a Kandheet
Den Ivan Tibór Berend war dat zweet Kand vu jiddeschen Elteren. D'Zäite ware wéinst der Grousser Depressioun an hire Follgen (Aarmut, Chômage, Hyperinflatioun etc.) alles anescht wéi sécher. No der Familljechronik vun der Groussmamm hat d'Famill zwar op e Meedche gehofft mä si hu sech awer iwwer dem Berend seng Gebuert gefreet. De Berend ass an engem Dräigeneratiounestot an engem Appartementshaus am jiddesche Quartier vu Budapest opgewuess wou e sech ëmmer behitt a sécher gefillt huet. Iwwer seng Famill weess en net vill, well seng Eltere rar doriwwer geschwat hunn an och souzesoe kee vun hinnen op Besuch koum. Et ass just bekannt datt keen eng héich Schoulausbildung hat. Seng Groussmamm war Concierge an engem Appartementshaus an huet sech 20 Joer laang ëm de Stot gekëmmert.
Am meeschten Afloss haten awer seng Eltere op de jonke Berend. Scho fréi ass him den Ënnerscheed am Charakter vu senger Mamm a sengem Papp opgefall, wat d'Koppel net dovun ofgehalen huet en harmonescht Bestietnes ze féieren. Seng Mamm war eng waarm an offe Persoun, déi wousst wat et heescht haart ze schaffen. Virum éischte Weltkrich huet si als Sekretärin geschafft. Duerno hat si zesumme mat hirem Mann e klengt Usträichergeschäft wat si, zäitweis ganz eleng, gefouert huet. Zudeem war si éischter pragmatesch an net intellektuell verulaagt. De Papp dogéint, deen aus enger aarmer Famill aus dem Oste vum Land koum, war en Alleskënner dee sech villes selwer bäibruecht huet. Am Laf vu sengem Liewen hat e vill Beruffer, ënner anerem war e Schräiner, Schoulmeeschter a Proprietär vun engem klenge Usträichergeschäft. E war héich gebilt, mä net amstand Kompromësser anzegoen an zimmlech autoritär. De Berend hat Angscht viru senger Strengt an hat ëmmer d'Gefill, den Erwaardunge vum Papp net gerecht kënnen ze ginn. Och wann de Berend e frëndschaftlecht Verhältnes zu sengem Brudder hat, sou war hir Relatioun awer vun enger gewësser Geschwëschterrivalitéit bestëmmt. Nom Berend senger Opfassung war den eelere Brudder net nëmmen de Libling vum Papp mä och an allem besser, bis op de Sport.
Nodeem Ungarn de 26. Juni 1941 op der Säit vum nationalsozialisteschen Däitschland Partei ergraff hat, andeems déi ungaresch Regierung der Sowjetunioun de Krich erkläert hat, huet sech déi allgemeng Situatioun vun der ungarescher Bevëlkerung weider verschlëmmert. Vum 19. Mäerz un, hunn nationalsozialistesch Truppen Ungarn besat. Den ungaresche Staatschef, den éisträichesch-ungareschen Offizéier Miklós Horthy, war am Oktober 1944 schliisslech gezwongen zu Gonschte vum Ferenc Szálasi, dem President vun den ungareschen nationalsozialistesche Faschisten, de Feilkräizler, ofzedanken. D'Joren 1944-45 ware vum bluddegen Terrorregime vun der Feilkräizler-Partei markéiert. D'Deportatioun an déi systematesch Ermuerdung vun den ungaresche Judden, vun där d'jiddesch Bevëlkerung aus der Haaptstad gréisstendeels verschount bliwwe war, huet an Ungarn eréischt vergläichbar spéit agesat: ongeféier 8 Méint viru Krichsenn.
Bal d'Hallschent vun der jiddescher Populatioun aus Ungarn ass op Auschwitz deportéiert ginn. Ënner deene war och d'ganz Famill vum Berend sengem Papp. Eréischt nom Krich sinn de Berend an de Rescht vu senger Famill gewuer ginn datt am Ganzen 32 Membere vun der Famill sou hiert Liewe gelooss hunn. Nom Muechtwiessel vum 15. Oktober 1944 ass den Aarbechtsdéngscht op Jongen iwwer 16 a Männer bis 60 Joer ausgedeent ginn. Dem Berend säin, deemools siwenzéngjäregen, Brudder Ervin ass agezu ginn a huet misse Schützegrief an der Transdonauescher Regioun aushiewen, wou e bannent e puer Méint gestuerwen ass. Den Ervin ass an engem Massegraf an der Noperschaft vun der Stad Győr begruewen.
No eegenen Aussoe leet de Berend d'Enn vu senger Kandheet op den 31. Oktober 1944 fest. Den Datum huet en entscheedenden Dréi a sengem jonke Liewen duergestallt, deen net nëmmen hien a seng ganz Famill betraff huet mä d'Zukunft vum ganze Land onsécher gemaach huet. De Berend ass an däitsch Gefaangenschaft komm a gezwonge ginn net wéit vun der Uertschaft Lepsény, ze schaffen. Nodeem d'Rout Arméi op Lepsény ugeréckt ass, gouf e vun der brutaler ungarescher Arméi op Veszprém verschleeft wou en eng Zäit am Prisong verbruecht huet ier d'sowjetesch Truppen d'Uertschaft ageholl hunn. Jiddweree bis op d'Judden ass duerno fräikomm, de Berend allerdéngs ass an den Haaptsëtz vun de Pfeilkreuzler bruecht ginn wou en eng ganz Nuecht laang gefoltert gouf ier en an d'Konzentratiounslager Dachau deportéiert ginn ass. Eréischt am August 1945 ass en op Budapest zeréckkomm.
Den Ivan T. Berend war zweemol bestuet an ass Papp vun 3 Meedercher, woubäi dat drëtt Kand vu senger Fra Kati mat an d'Famill bruecht ginn ass. 1953 huet e seng éischt Fra, d'Rózsa, bestuet mat där hien zwou Duechteren, d'Zsuzsa an d'Nora, kritt huet. Dat jéngst ass dem Papp nogeschloen an ass Medievistin ginn. De Berend selwer bezeechent seng Famill als globaliséiert, vu datt seng Meedercher en amerikanesche respektiv en englesche Mann bestuet hunn an hir Kanner zweesproocheg opwuessen.
Akadeemesch Carrière
An dësem Kontext ass et wichteg dem Berend seng Lycéeszäit z'ernimmen, déi fir hien eng bedeitend Period, a punkto Léieren a perséinlechem Developpement, duergestallt huet. Op Grond vu sengen éischter schlechten Noten an der Primärschoul war et schwiereg fir de Berend iwwerhaapt am Jiddesche Gymnasium zu Budapest ugeholl ze ginn. Och wa seng Kandidatur fir d'éischt ofgewise gouf, huet seng Mamm net opgi bis hien, genee wéi säi Brudder, déi genannten Institutioun besiche konnt. Doropshin ass e vun 1941 bis 1948 an déi Schoul gaange wou e vu capabele Leit ënnerriicht gouf. Wéinst den diskriminéierenden antisemittesche Gesetzer vun der Horthy-Regierung goufe Studieplaze fir jiddesch Studente staark limitéiert. Ausserdeem hu vill Geléiert a Chercheuren hir Aarbechtsplaz verluer oder si guer net eréischt agestallt ginn. Doduerch hunn der vill vun hinnen a Lycéeën ënneriicht. De Berend konnt entscheedend vun där Situatioun profitéieren. Am Laf vu sengem Lycéesparcours huet en d'Bekanntschaft vun zwéi Geléierte gemaach, déi säin zukünftege Werdegang bedeitend beaflosst hunn: de Miklós Szabolcsi an den Zsigmond Pál Pach. De Szabolcsi war dem Berend säi Literatursprofesser, deen him déi grouss Klassiker a Schrëftsteller souwéi d'Welt vum Theater nobruecht huet. Mä et war wuel säi Geschichtsprofesser deen ee mat deene bleiwensten Andréck beim deemools zwielefjärege Jong hannerlooss huet. Mat siechzéng wousst de Berend datt e säi Liewen der Erfuerschung vun der Geschicht widme wollt andeems en Historiker géif.
Fuerschung
Den Ivan T. Berend huet sech zanter dem Ufank vu senger Carrière mat Wirtschafts- a Sozialgeschicht am Zentral- an Osteuropäesche Kontext beschäftegt an ausenaner gesat. Besonnesch Gewiicht huet en dobäi op d'geschichtlech a problemorientéiert Erfuerschung vun der Wirtschaft a senger Heemecht Ungarn geluecht. Schonn am Laf vu senger Studienzäit war hie Member vun der Fuerschungsgrupp iwwer d'ungaresch Wirtschaftsgeschicht am 19. an 20. Joerhonnert ëm säi fréiere Geschichtsprofesser, den Zsigmond Pál Pach.
Dobäi huet e sech net nëmme mat de wirtschaftlech Aspekter vun de geschichtlechen Evenementer ausernee gesat mä och fir d'kulturell an ideologesch Aspekter hanner de politesche Systemer wéi de Kapitalismus oder Sozialismus intresséiert, ëmmer mam Schwéierpunkt op Ungarn.
Markant Persounen am Berend sengem Liewen
Ënner all deene Leit, déi de Berend am Laf vu senger Carrière kennegeléiert huet, kënnen hei zwou Perséinlechkeete besonnesch ervirgehuewe ginn: de Zsigmond Pál Pach engersäits an de György Ránki anerersäits. De Pach huet him de Goût fir Geschicht vermëttelt an am jonke Bouf d'Bedierfnis ervirgeruff, d'Welt mëttels der Geschicht ze verstoen. Nach wärend senger Lycéeszäit huet en um Pach senge Virliesungen op Universitéit deelgeholl an huet ugefaangen, éischt Recherchen z'ënnerhuelen. Spéider huet en ënner dem Pach studéiert. Bis zum Pach sengem Doud 2001 war de Berend en enke Frënd mat Zich vun engem Papp a gläichzäiteg säi Mentor a Fërderer.
De György Ránki huet zanter 1946 eng déif Frëndschaft mam Berend verbonnen, déi zum Deel op enger ganzer Rei vu Gemeinsamkeeten an hire respektive Liewen opgebaut huet. Zesummen hu si eng ganz Rei vun Artikelen a Monographië publizéiert. Dem Ránki säi fréien Doud mat 58 Joer hat de Berend schwéier getraff.
Wierker a Publikatiounen (Auswiel)
Den Ivan T. Berend kann, ouni Weideres, als ausserurdentlech produktiven Auteur a Fuerscher charakteriséiert ginn. Säit hien 1955 am Alter vu 25 Joer, seng éischt Monographie, déi aus enger Zesummenaarbecht mat sengem enke Frënd an Historiker György Ránki ervirgaangen ass, verëffentlecht huet, huet hien 28 Biicher an iwwer 120 Artikelen publizéiert. Eng Rëtsch vu senge Publikatioune goufen an aner Sproochen iwwersat, ënner anerem op Iatalienesch, Japanesch a Portugisesch. De gréissten Deel vu senge Publikatiounen huet de Berend a senger Mammesprooch, dem Ungareschen, geschriwwen. Eréischt zanter en an den USA lieft, ass d'Korrespondenzsprooch op Englesch changéiert.
CR158
Den CR158 ass ronn 5,4 km laang.
Manuel Poggiali
De Manuel Poggiali, gebuer de 14. Februar 1983 zu Borgo Maggiore, ass e fréiere san-marineesesche Motorradcoureur , Futsalspiller an Ex-Foussballspiller (Mëttelfeld).
No der Motorradcarrière huet hie Foussball, an duerno Futsal gespillt. Hie war am Kader vun der san-marineesescher Futsalnationalekipp,. Als Foussballspiller, huet hie vun 2014 bis 2017 fir den SS Pennarossa (SMR) gespillt.
Zanter 2017 schafft hien als Trainer fir Motorradcoureuren an Italien.
Brandgässel
D'Brandgässel am Pafendall an der Stad Lëtzebuerg verbënnt iwwer eng Trap d'Ieweschtgaass mat der Lougaass. Den Héichtenënnerscheed tëscht den zwou Stroosse läit bei knapps 13 Meter.
Ier an de 70er Jore vum 19. Joerhonnert déi éischt ënnerierdesch Waasserleitung vun der Quell bei der Eecher Paart bis bei de Pëtz vun der Neipuert a Betrib war, gouf dës Trap benotzt fir am Fall vun engem Brand am Stadzentrum d'Waassereemere séier an d'Uewerstad kënnen ze transportéieren. D'Eemere goufen an der Uelzecht gefëllt an dann iwwer eng Mënscheketten erop gedroen.
Ralphie May
De Ralph Duren "Ralphie" May, gebuer de 17. Februar 1972 zu Chattanooga am Bundesstaat Tennessee a gestuerwen de 6. Oktober 2017 zu Las Vegas am Bundesstaat Nevada, war en US-amerikanesche Stand-up-Komiker a Filmschauspiller. , ,
Hie gouf mat senge Kaméidisproduktioune fir den Tëleessender Comedy Central bekannt. ,
Hauviné
Hauviné ass eng franséisch Gemeng an den Ardennen an der Regioun Grand Est.
Anaximenes (Moundkrater)
Den Anaximenes ass en Aschlagkrater um Äerdmound um nordwestleche Rand vun der viischter Äerdmoundsäit. E läit tëscht de Kratere Carpenter am Südwesten a Philolaus am Osten. D'Kraterramplie si staark erodéiert.
De Krater gouf am Joer 1935 vun der IAU nom griichesche Philosoph an Astronom Anaximenes vu Milet genannt.
Gustave Noel
De Gustave "Gusty" Noel, gebuer den 29. Juli 1932 a gestuerwen den 10. Mee 2018, war e lëtzebuergesche Foussballspiller.
Hien huet den 8. Juni 1955 fir déi lëtzebuergesch Foussballnationalekipp gespillt.
Ferkel (Film)
Ferkel ass e Kuerzfilm vum lëtzebuergesche Schauspiller a Regisseur Luc Feit aus dem Joer 1999.
Ëm wat geet et am Film?
Zwéi jonk Männer hu Sex, mee eng al Fra am Zëmmer niewendrun mécht alles, fir deem en Enn ze setzen.
Filmproduktioun a -promotioun
Ferkel ass dem Luc Feit säin éischte Film als Regisseur. Am Film gëtt net geschwat, mä et héiert een d'Lidd Das kannst du mir nicht verbieten, en alen däitsche Schlager vum Bernd Spier aus dem Joer 1963.
De Film hat seng Première den 11. Februar 1999 op der Berlinale. Do krut en de Spezialpräis vun der Teddy-Jury, déi déi bescht LGBT-Filmer priméiert huet. E gouf och op anere Filmfestivalle gewisen, dorënner op deene vu Jerusalem, Seattle, Melbourne a Lissabon. Am Ganzen ass e weltwäit op 47 Filmfestivallen gelaf.
Den englesch Titel ass Piglets.
Harry Lachmann
Den Harry Lachman, gebuer den 29. Juli 1886 zu La Salle a gestuerwen den 19. Mäerz 1975 zu Beverly Hills, war en US-amerikanesche Moler, Zeenograph, Filmregisseur an Dréibuchauteur.
Onsala Space Observatory
De Weltraumobservatoire Onsala (schweedesch Onsala rymdobservatorium) ass déi staatlech schweedesch Ariichtung fir Radioastronomie, 45 km südlech vu Göteborg zu Onsala. Den Observatoire ass Deel vum Institut fir Weltraum- a Geowëssenschafte vun der Technescher Héichschoul Chalmers.
Den Observatoire bedreift zwéi Radioteleskope, eent mat 20 Meter Reflekterduerchmiesser (gebaut vun 1975 bis 1976), et schafft am Zentimeter- a Millimeterberäich bis zu minimal dräi Millimeter Wellelängt an eent mat 25 Meter Reflekterduerchmiesser (gebaut 1963). Dëst schafft am Zentimeterberäich a gëtt och fir Very Long Baseline Interferometry gebraucht. Den Observatoire huet fréier e Millimeterteleskop (SEST) um La-Silla-Observatoire bedriwwen an ass um Atacama Pathfinder Experiment (APEX) bedeelegt.
Wladimir Michailowitsch Seldin
1975 krut hien den Titel Vollekskënschtler vun der UdSSR. Bis zu sengem Doud war hien deen eelsten aktive Schauspiller an der russescher Geschicht. De Seldin huet eng 71 Joer am Theater geschafft.
Chigny (Aisne)
Chigny  ass eng Gemeng am franséischen Departement Aisne an der Regioun Hauts-de-France.
François Hogenberg
De François Hogenberg och nach Frans Hogenberg oder Hoog(h)enbergh gouf 1535 zu Mechelen gebuer an ass 1590 zu Köln gestuerwen.
Hie war Kartograph an huet Kofferstéch a Radéierunge gemaach.
Säin Haaptwierk war d'Buch mat Vuë vu Stied, Civitates Orbis Terrarum, dat e 1572 zesumme mam Georg Braun publizéiert huet. Hien huet ë. a. och dat eent oder anert Motiv vu Lëtzebuerg gemaach.
Nom François Hogenberg ass eng Strooss zu Gaasperech benannt.
Silverado (Film 1985)
Silverado ass en US-amerikanesche Film vum Lawrence Kasdan aus dem Joer 1985.
Ëm wat geet et am Film?
E Western mat enger komplizéierter Handlung a mat bekannte Schauspiller.
Alexander Reuss
Den Alexander Reuss ass 1867 zu Roum zum Priister geweit ginn. 1870 krut hien eng Nominatioun als Professer fir Kierchegeschicht a Kiercherecht am Seminär vun Tréier. 1892 ass hie Generalvikar vum Bistum Tréier ginn.
A senger Funktioun als Generalvikar hat de Reuss och reegelméissege Kontakt mat Lëtzebuerg. Esou war hien den 1. September 1910 derbäi, wéi de Stater Dechen an Doumpropst Bernard Haal de 50. Joresdag vu senger Primiz gefeiert huet an och de 7. Mäerz 1900 beim Begriefnes vum lëtzebuergesche Generalvikar Bernard Krier. Nom Doud vum Reuss huet d'Luxemburger Wort e längeren Noruff publizéiert.
The 7th Voyage of Sinbad
The 7th Voyage of Sinbad ass en US-amerikanesche Fantasyfilm vum Nathan Juran aus dem Joer 1958.
Ëm wat geet et am Film
De Sinbad versicht d'Prinzessin Parisa, déi vun engem béisen Zauberer entfouert gouf, ze befreien...
Ōsumi
Ōsumi (oder Ohsumi, jap.: おおすみ) ass den Numm vum éischte japanesche Satellit. Den Osumi gouf den 11. Februar 1970 mat enger Lambda 4-Rakéit vum Kagoshima Space Center gestart. Den Ōsumi-Satellit hat e Gewiicht vun 12 kg. D'Bunnschréi war 31 Grad, de Perigeum hat 350 km an den Apogeum 5140 km. Nëmme wéineg Stonnen nom Start huet de Satellit opgehale mat senden.
Jean-Joseph Sanfourche
De Jean-Joseph Sanfourche, bekannt einfach als Sanfourche, gebuer de 25. Juni 1929 zu Bordeaux a gestuerwen den 13. Mäerz 2010 zu Saint-Léonard-de-Noblat, war e franséische Moler, Dichter, Designer a Sculpteur.
Ōsumi
Mat dësem Start gouf Japan déi véiert Natioun, déi e Satellit mat enger eegener Drorakéit an de Weltraum geschéckt hat.
Lëscht vu lëtzebuergeschen Historiker
Dës Lëscht vu lëtzebuergeschen Historiker ass en Deel vun de Referenztabellen.
Jean-Joseph Sanfourche
Hien huet am Art brut praktizéiert a war e Frënd vum Gaston Chaissac, Jean Dubuffet, Robert Doisneau, mat deenen hien eng Korrespondenz hat.
La Houillère
La Houillère oder och Hameau de la Houillère ass eng franséisch Uertschaft an de Gemenge Ronchamp a Champagney am Departement Haute-Saône an am Kuelerevéier vu Ronchamp a Champagney.
D'Uertschaft ass entstane wéi an der zweeter Hallschent vum 18. Joerhonnert d'Kuelegrouwe vu Ronchamp entdeckt goufen. Se huet sech haaptsächlech bis an d'Mëtt vum 19. Joerhonnert vergréissert a war déi Zäit den Zentrum vum Biergbau an der Haute-Saône. Wéi d'Pëtzer sech dunn no Süde verlagert hunn stoung se net méi sou am Mëttelpunkt. Verschidden Installatioune vun der Biergbaugesellschaft hunn awer bis 1958 nach weider funktionéiert, wéi z. B. d'Infirmerie, de Päerdsstall an d'Direkteschvilla.
Iwwer Kuelegrouwestreck vu Ronchamps hat se Uschloss un d'nationaalt Eisebunnsnetz an der Gare vu Ronchamp.
Alain Fux
Um Spaweck
Websäit vum Alain Fux
Baleine (Homonymie)
Baleine, dat franséischt Wuert fir Wal, huet ë. a. dës spezifesch Bedeitungen:
François Arnscheidt
De François Arnscheidt, gebuer de 27. Mee 1930 a gestuerwen de 25. Oktober 2011, war e lëtzebuergesche Foussballspiller.
Hien huet den 10. Abrëll 1955 fir déi lëtzebuergesch Foussballnationalekipp gespillt.
M-100 (Rakéit)
D'M-100 war eng russesch Héichtefuerschungsrakéit mat zwou Stufen. D'M-100 gouf tëscht 1957 an 1990 6640-mol gebaut a war domat déi am dackste gebaut Héichtefuerschungsrakéit vun der Welt.
D'M-100 konnt eng Notzlaascht vu 15 kg op eng Héicht vun 90 km bréngen. D'Startgewiicht vun der M-100 war 475 kg. Se hat en Duerchmiesser vun 0,25 m an eng Längt vun 8,34 m.
Jean Daumery
De Jean Daumery, gebuer am Joer 1898 zu Bréissel a gestuerwen am Mee 1934 zu Lausanne, war e belsche Filmregisseur. Hie gëtt a sengen engleschsproochege Filmer gewéinlech als John Daumery gefouert.
Heliographie
D'Heliographie (Konschtwuert, aus griich., Hélios = Sonn, gráphō = zeechnen/ beschreiwen), ass déi vum Joseph Nicéphore Niépce entwéckelt Method, déi als éischt an der Geschicht vun der Fotografie dauerhaft Biller maache konnt.
Jean Daumery
Hie ass de Jong vun der Schauspillerin Carrie Daumery.
Heliographie
De Niépces hat seng Experimenter schonn 1811 ugefaangen. Eng éischt liichtbestänneg heliographesch Kopie vun engem graphesche Blat huet hien 1822 fabrizéiert. D'Experiment vun 1826 gëllt als eigentlech Gebuertsstonn vun der Fotografie, well et dem Niépce fir d'éischt gelongen ass, mat der Kamera dauerhaft fotografesch Biller ze maachen. De Niépce huet vun 1829 u mam Jacques Louis Daguerre zesummegeschafft. Als offiziellt Gebuertsjoer vun der Fotografie gëllt 1839 mat der ëffentlecher Presentatioun vum Daguerreotyp.
Technik vun der Heliographie
De Niépce krut 1826 mat enger Camera obscura an enger mat Godrong beschichter, 21×16 cm grousser poléierter Zënnplak e Bléck aus der Fënster vu sengem Aarbechtszëmmer festgehalen. D'Beliichtungszäit louch bei zirka aacht Stonnen. Ënner Liichtawierkung gouf de Godrong haart, soudatt bei der uschléissender „Entwécklung“ mat Lavendelueleg a Pëtrol nëmmen déi méi schwaach beliicht Godrongsdeeler erausgeléist goufen. Sou war d'Bild zugläich „fixéiert“ a liichtbestänneg. Dat eigentlecht Zil vum Niépce war, déi Plack dann z'ätze fir dovu gedréckt Ofzich ze kréien, wat him allerdéngs nëmme vu Kontaktkopien vu Stréchvirlagen (Kofferstéch, Radéierungen) gelongen ass. Hien huet och Lithographiesteng, Glasplacken, Zënn-, Zénk-, Koffer- a versëlwert Placke gebraucht. Bei spéideren Experimenter huet hien déi entwéckelt Placke mat Jod bedämpt fir d'Schieddeeler ze schwäerzen, huet dann déi lescht Godrongsschicht mat Alkohol opgeléist a krut sou kontrasträich Direktpositiver. D'Heliographie koum zwar zu Liefzäite vum Niépce net zum allgemenge Gebrauch, gouf awer spéider vu sengem Neveu Claude Félix Abel Niépce de Saint-Victor weiderentwéckelt. Him ass et 1855 gelongen, mat Hëllef vum Kofferstiecher Lemaître d'Heliographien z'ätzen an dovun Dréck ze maachen, wat de Grondsteen fir déi spéider Heliogravur-Method geluecht huet.
Weider fréier fotografesch Methoden
Umierkung: heliographesch Koordinate sinn e Begrëff aus der Astronomie.
NGC 3516
Den NGC 3516 ass eng Seyfertgalaxis am Ursa Major. Si gouf am Joer 1785 vum Astronom Wilhelm Herschel mat engem 18,7-Zoll-Teleskop entdeckt.
D'Galaxis huet eng aussergewéinlech zäitlech Hellegkeetsfluktuatioun am Röntgenberäich.
Roy Tucker
De Roy A. Tucker, gebuer am Joer 1951, zu Jackson (Mississippi), USA) ass en amerikaneschen Astronom. Hie gëllt als Entdeckerspezialist vun Asteroiden. Tëscht 1996 an 2006 huet hien 210 Asteroiden identifizéiert a matentdeckt.
Den Tucker ass zu Memphis opgewuess. Zanter 1966 ass hie Member an der Memphis Astronomical Society. Säi Master huet hien op der Universitéit vu Kalifornien zu Santa Barbara gemaach. Am Ament schafft hien als Ingenieur am Imaging Technology Laboratory vun der Universitéit Arizona.
Das indische Tuch
Das indische Tuch ass en däitsche Film vum Alfred Vohrer no engem Kriminalroman vum Edgar Wallace aus dem Joer 1963.
Ëm wat geet et am Film?
De Lord Lebanon gëtt a sengem Schlass mat engem indische Foulard erwiergt.Seng 9 Ierwe versammele sech am Schlass. A gläich drop gëtt den éischte vun den Ierwen och mat engem indische Foulard erwiegt…
Kuckt och
Edgar Wallace Filmer
Päerdswee
De Päerdswee  am Pafendall an der Stad Lëtzebuerg geet vun der Gafelung Ieweschtgaass an dem Pafendaller Bierg erof an d'Lougaass. Den Héichtenënnerscheed tëscht den zwou Stroosse läit bei knapps 10 Meter.
Crupilly
Crupilly ass eng Gemeng am franséischen Departement Aisne an der Regioun Hauts-de-France.
Exilliteratur
Exilliteratur ass e literaresche Genre, mat deem Wierker genannt ginn, déi vun hirem Auteur am Exil geschriwwe goufen. Well dësen Openthalt an der Friemd par définition net aus fräie Stécker ass, fënnt een dacks an de Schrëfte vun Exil-Auteure bestëmmt Theemen erëm, wéi d'Verlaangeren no der Heemecht, d'Ausernanersetzung mat de sozialen oder politeschen Zoustänn do wou een hierkënnt (oder wou een ass), d'Froen, wou een a sengem Liewen drun ass, oder wat aus engem soll ginn, asw.
Walter Jens
De Walter Jens, gebuer den 8. Mäerz 1923 zu Hamburg a gestuerwen den 9. Juni 2013 zu Tübingen, war en däitsche Philolog, Literaturkritiker a Schrëftsteller. Hie war emeritéierte Rhetoriksprofesser op der Universitéit Tübingen a laang Jore President vum westdäitsche PEN Club an der Kunstakademie Berlin.
Zum Deel zesumme mat senger Fra Inge Jens huet hien eng Rëtsch Literaturgeschichtlech Wierker geschriwwen, sou wéi och Wierker zu eethesche Froen, z. B. wéi ee mam Enn vum Liewen ëmzegoen huet. Als klassesche Philolog hiet hien algriichesch Texter iwwersat an doriwwer Fuerschungsaarbechte gemaach. Hien huet och, als bekennende Chrëscht, iwwer Texter vum Neien Testament geschriwwen a sech an der Friddensbeweegung agesat, sief et an der Zäit uganks vun den 80er Joren, wou am Kader vum Nato-Duebelbeschloss Pershing 2-Rakéiten an Däitschland opgeriicht goufen, sief et an där vum Zweete Golfkrich (1990-1991), wou en amerikanesch Deserteuren opgeholl huet.
Exilliteratur
Zu Lëtzebuerg hunn an den 1930er Joren eng ganz Rëtsch däitschsproocheg Auteuren zäitweileg gewunnt an och geschriwwen, déi virun den Nazien, sief et aus politeschen oder aus reliéise Grënn, hu missen aus Däitschland (a méi spéit och Éisträich) fortlafen. Bal all si se weider geflücht, wéi och Lëtzebuerg net méi sécher war.
Et waren dat ë. a. d'Maria Gleit, de Max Reinheimer, d'Gertrud Schloß, de Karl Schnog [Tom Palmer], de Paul Scholl, den Harry Schulze-Wilde, de Walther Victor an den Israel Zwi Kanner.
Koenerhaff
Konerhaff (deels och Kohnerhaff oder Koenerhaff) ass en Haff a Lieu-dit bei der Uertschaft Alschent, an der lëtzebuergescher Gemeng Kiischpelt.
Machault (Ardennes)
Machault ass eng franséisch Gemeng an den Ardennen an der Regioun Grand Est.
Medailen
Den 1. Mäerz 1921 krut d'Gemeng d'Croix de guerre 1914-1918.
CR159
Den CR159 ass e Chemin repris an de Kantone Lëtzebuerg an Esch a geet vu Sandweiler a südwestlecher Richtung bis op Peppeng.
Den CR159 ass ronn 14,3 km laang.
Gunther Philipp
De Gunther Philipp, gebuer als Gunther Placheta den 8. Juni 1918 zu Maroshévíz, Éisträich-Ungarn, a gestuerwen den 2. Oktober 2003 zu Bonn, war en éisträichesche Sportler, Dokter, Dréibuchauteur a Schauspiller.
Nodeem de Gunther Philipp seng Praxis als Dokter opginn hat, huet hien an iwwer 140 TV- a Kinosfilmer matgespillt.
A senger Jugend war hien e grousse Sportler. Hien hat méi wéi 14 Joer laang den éisträichesche Rekord am 100-m Brasse. 1962 an 1963 war hien éisträichesche Meeschter am Automobilsport an der Gran Turismo-Klass.
Mont-Saint-Remy
Mont-Saint-Remy ass eng franséisch Gemeng an den Ardennen an der Regioun Grand Est am Dall vun der Retourne.
Phoebe-Rank
De Phoebe-Rank ass de gréisste Rank vum Saturn. De Rank gouf am Joer 2009 mat Hëllef vum Spitzer-Weltraumteleskop entdeckt, méi genee gouf hien eréischt vun engem Team ëm den Douglas P. Hamilton ënnersicht. Dobäi goufen d'Date vum WISE-Teleskop benotzt, dat 2010 an 2011 Infraroutënnersich gemaach hat.
De Rank huet en Duerchmiesser vun 32,6 Millioune Kilometer respektiv 0,24 A.E.. Säi bannenzege Radius ass noweislech 6 Millioune Kilometer, hie kéint awer och hallef sou grouss sinn. D'Déckt ass 2,4 Millioune Kilometer. Als Quell fir d'Rankpartikele gëllt de Saturnmound Phoebe. De Mound ass villen Aschléi ausgesat a wéinst der klenger Schwéierkraaft entfléie bei den Aschléi Partikelen aus dem Schwéierfeld vum Mound. D'Deelercher gi vum Stralungsdrock a wéinst dem schwaache Poynting-Robertson-Effet a Richtung Saturn gedréckt. D'Partikelen treffen dann op d'Mounde Iapetus, Hyperion an Titan a ginn als Ursaach fir déi eesäiteg Schwaarzfierwung vum Iapetus' ugesinn. Och den Hyperion gëtt warscheinlech vun deenen Deelercher verdonkelt. Den Titan dogéint schéngt all d'Deelercher opzehuelen, well hien eng relativ héich Schwéierkraaft huet.
Um Spaweck
Spektrum de der-phoebe-ring-um-saturn-ist-noch-gigantischer
Un singe en hiver (Film)
Un singe en hiver ass e franséische Film vum Henri Verneuil aus dem Joer 1962 nom Roman mam selwechten Numm vum Antoine Blondin.
Ëm wat geet et am Film?
Zwéi Männer, en Hotelier a säi Client, strécke sech zesummen eng un, fir d'Liewe méi schéin ze fannen...
Pauvres
Pauvres ass eng franséisch Gemeng an den Ardennen an der Regioun Grand Est.
Zimmer 13
Zimmer 13 ass e franséisch-dänesch-däitsche Film vum Harald Reinl no engem Kriminalroman vum Edgar Wallace aus dem Joer 1964.
Ëm wat geet et am Film?
De Robert Marney (Walter Rilla) gëtt vum Joe Legge (Richard Häussler) erpresst, hie sicht Hëllef beim Privatdetektiv Johnny Gray (Joachim Fuchsberger)...
Kuckt och
Edgar Wallace Filmer
Lambda (Rakéit)
Lambda resp. L (no der jeeweileger Schrëft vum 11. griichesche Buschstaaf λ) ass den Numm vun enger japanescher Rakéiteserie. Et goufen d'Héichtefuerschungsrakéiten Lambda 2, LS-A, LSC-3, Lambda 3, LS-C an d'Satellitten-Drorakéit Lambda 4 realiséiert. D'Commande koum vun der Universitéit Tokio, Institute of Space and Aeronautical Sciences (ISAS) aus, a war fir den netkommerzielle Raumfaartprogramm vu Japan.
Bei der Lambda goufen nëmme Feststoffrakéitestufe gebraucht déi vun der Nissan Motor Co. gebaut goufen. Virdru ware Versich mat der Baurei K (wéi Kappa) gemaach ginn. Se goufen duerno am Mu-Programm weiderentwéckelt. Mat enger Lambda 4 gouf den 11. Februar 1970 op der Startplaz vum Uchinoura Space Center deen éischte japanesche Satellit, den Ōsumi, gestart.
Roby Hentges
Hien huet Lëtzebuerg op den Olympesche Summerspiller 1960 zu Roum vertrueden.
The 3 Worlds of Gulliver
The 3 Worlds of Gulliver ass en US-amerikanesche Film vum Jack Sher aus dem Joer 1960 nom Roman Gulliver's Travels vum Jonathan Swift.
Ëm wat geet et am Film?
De Film erzielt dem Dr. Lemuel Gulliver seng Erliefnesser als Dokter op engem Schëff...
Dorengt
Dorengt ass eng Gemeng am franséischen Departement Aisne an der Regioun Hauts-de-France.
The 3 Worlds of Gulliver
Soss
De Ray Harryhausen huet d'Spezialeffete vum Film realiséiert.
Julia Holbe
Liewen
Si ass an d'Europaschoul zu Lëtzebuerg gaangen an huet vun 1990 bis 1995 Germanistik, Romanistik an Anglistik op der Goethe Universitéit zu Frankfurt am Main studéiert. Vun 1997 bis 2016 huet si als Lektorin beim S. Fischer Verlag geschafft, wou si sech ëm Kanner- a Jugendbicher souwéi international Literatur bekëmmert huet. Zënter 2016 schafft si als Freelancelektorin a Schrëftstellerin. Hiren éischte Roman Unsere glücklichen Tage gouf am Joer 2020 verëffentlecht.
Si lieft zu Frankfurt am Main an an der Bretagne. Si ass d'Duechter vum Fernsehmoderator an Auteur Rainer Holbe.
Vercingetorix
De Vercingetorix, gebuer ëm 82 v. Chr. a gestuerwen 46 v. Chr. zu Roum, war e gallesch-keltesche Fürst vun den Arverner.
De Vercingetorix gouf e puer Joer an de Prisong gestach, an dann am August oder September 46. v. Chr. vum Cesar bei sengem Triumphzuch duerch Roum gefouert, ier en duerno doutgemaach gouf.
Receptioun
Am 19. Joerhonnert gouf de Personnage vun der franséischer Historiographie zu engem éischten Held vun der franséischer Natioun erkläert, andeems eng Kontinuitéit bis an d'Gallierzäit konstruéiert gouf. Den Napoleon III. huet z. B. eng Rëtsch Statue vum Vercingetorix doruechter opriichte gelooss.
CR159B
Den CR159B ass e Chemin repris am Kanton Esch-Uelzecht a geet vu Béiweng an ëstlecher Richtung bis op Réiser.
Den CR159B ass ronn 600 m laang.
Fernand Loesch
De Fernand Loesch, gebuer den 29. Januar 1900, an der Stad Lëtzebuerg, an och do gestuerwen de 17. Dezember 1984, war e lëtzebuergeschen Affekot, Deputéierten a Resistenzler.
Hie war de Brudder vum Alfred Loesch.
Arnold R. Klemola
Den Arnold Richard Klemola, gebuer den 20. Februar 1931 zu Pomfret, Connecticut ass en US-amerikaneschen Astronom.
Hie schafft um Lick-Observatoire op dem Mount Hamilton a Kalifornien. De Klemola ass den Entdecker oder Matentdecker vun där Zäit 16 Asteroide souwéi vum Koméit 68P/Klemola. Déi meescht vu sengen Entdeckungen hat hien zesumme mam Carlos Cesco gemaach.
Den Asteroid (1723) Klemola gouf no him an no der Amateurastronomin Irja Klemola vun Turku genannt.
Esquéhéries
Esquéhéries ass eng Gemeng am franséischen Departement Aisne an der Regioun Hauts-de-France.
Edouard Kirsch
Den Edouard Kirsch, gebuer den 28. November 1868, war e lëtzebuergesche Politiker.
Hie gouf bei de Chamberwale vum 26. Oktober 1919 als Deputéierte vun der Rietspartei an d'Chamber gewielt. 1925 an 1934 gouf hien erëmgewielt.
Hie war Buergermeeschter vun der Gemeng Dippech. ,, , ,
Quilly (Ardennes)
Quilly ass eng franséisch Gemeng an den Ardennen an der Regioun Grand Est.
Spartacus (Film 1960)
Spartacus ass en US-amerikanesche Film vum Stanley Kubrick aus dem Joer 1960 no engem Roman vum Howard Fast.
Ëm wat geet et am Film?
De Film erzielt den Opstand vun de Sklave géint dat réimescht Räich ënner der Féierung vum Gladiator Spartacus.
Margaret Rutherford
D'Dame Margaret Rutherford, DBE, gebuer den 11. Mee 1892 zu London a gestuerwen den 22. Mee 1972 zu Chalfont St. Peter, am Buckinghamshire, war eng englesch Schauspillerin.
Si huet hir Carrière relativ spéit, mat 33 Joer, am Theater ugefaangen. Eréischt eng zéng Joer drop hat si hiren Duerchbroch als Theaterschauspillerin, meeschtens a comediantesche Rollen. Do dernieft huet si an den 1930er Joren och ugefaangen a Filmer matzespillen; et sollten an de Joren duerno am Ganzen iwwer 50 Film- an Tëleesproduktioune ginn. International bekannt gouf s'an den 1960er Joren duerch hir Interpretatioun vun der Amateurdetektivin Miss Marple a véier brittesche Filmer, déi op de Romaner vun der Agatha Christie baséiert waren: Murder, She Said (de: 16 Uhr 50 ab Paddington, 1961) Murder at the Gallop (de: Der Wachsblumenstrauß, 1963), Murder Most Foul (de: Vier Frauen und ein Mord, 1964) a Murder Ahoy (de: Mörder ahoi!, 1964), all véier ënner der Regie vum George Pollock.
Fir hir Nieweroll am Film The V.I.P.s (1963) krut si en Oscar an e Golden Globe Award.
Si war zënter 1945 mam Schauspiller Stringer Davis bestuet, mat deem s'och a verschiddene Filmer zesummegespillt huet, dorënner déi véier Miss-Marple-Filmer, an deenen en de Bibliothecaire Jim Stringer gespillt huet; eng Figur, déi net am Buch virkënnt, an déi op hirem Wonsch agebaut gouf.
Fluchhafe Lien Khuong
De Fluchhafe Lien Khuong (vietn.: Sân bay Quốc tế Liên Khương) läit ongeféier 28 km südëstlech vun Da Lat an der Provënz Lam Dong am Vietnam.
1992 gouf de Fluchhafen offiziell ageweit.
De Fluchhafen huet eng 3.250 Meter laang Pist.
Guy Greivelding
De Guy Greivelding, gebuer den 29. Abrëll 1953 an der Stad Lëtzebuerg, ass e lëtzebuergesche Gewerkschaftler.
Vun 2009 bis 2015 war hie President vum Landesverband (FNCTTFEL). Säi Virgänger op där Plaz war den Nico Wennmacher.
De Guy Greivelding war vum Mäerz 2009 bis de Mee 2017 President vun der Eisebunnsektioun bei der ETF (European Transport Workers' Federation).
André Beucler
Den André Beucler, gebuer als Jules Beucler den 23. Februar 1898 zu Sankt Péitersbuerg a gestuerwen de 26. Februar 1985 zu Nice war e franséische Filmregisseur a Schrëftsteller.
De Beucler huet 15 Romaner geschriwwen. Hien huet véier Filmer als Regisseur gedréit an huet och un aacht Dréibicher matgeschafft.
Las Campanas-Observatoire
De Las-Campanas-Observatoire ass en astronomeschen Observatoire am Besëtz an ënner der Leedung vun der Carnegie Institution for Science. E steet an der Géigend vu La Serena am Chile. D'Plaz fir den Observatoire gouf wéinst sengem Klima a Wieder erausgesicht. E läit meeschtens iwwer de Wolleken a bitt 300 wollekefräi Deeg pro Joer fir d'Erfuersche vum Stärenhimmel.